Bombus

Per dencima d'as 250 especies en 37 subcheners

Bombus ye un chenero d'insectos a dintro d'a orden imenopteros, familia d'es apidos, muito relacionato con as abellas, anque mes grans que no aquellas. O chenero Bombus incluye especies que per as suyas caracteristicas se claman popularment bombolons en Aragón. Bombus ye, tamién caracteristicament, o solo chenero dintro d'a subfamilia Bombini d'os apidos.

Son insectos socials (eusocials) con estructuras colonials hierarquicas (con reinas, abellotz y obreras, cadaguna con a suya función). Tienen, a diferencia d'a resta d'abellas, o cuerpo de tot cobierto de pelo, y caracteristicament en tienen a franchas de tres colors: amariello, negro y blan. Tamién bi n'ha especies a on que l'amariello baila ta narancha u encara royo. As patas zaguereras d'as obreras tienen una man de pelos (setae) especificos ta transportar a polen (corbiculas), y os fizons que només son presents en as obreras y reinas no lo tienen aserratos como as abellas, si que son liesos y d'ixa traza pueden fizar repetidament sin d'arrancar-los-se en fer-lo.

As colonias d'istes animals s'acotolan en plegar l'hibierno, cuan que només en quedan as fembras fertils (reinas) fecundatas ta l'anyo siguient. En as abellas meleras a diferencia ye que tot l'ixambre sopervive l'hibierno.

En aragonés d'o son que fan istes animals en volar se diz bomboloneyar, mesmo que s'usa la parola ta la cosa que fan os ninos cuan no deixan os padres suyos en paz.

 Imáchens 

 Vinclos externos 




Categoría:Hymenoptera
Categoría:Apoidea